text: Metalformand: Det ser sort ud
  12 januar 2012 kl. 10.00
  Hans Laursen, formand for Dansk Metal i Varde, ser sort på mulighederne for at skaffe nye jobs til de 350 personer, der er i fare for miste arbejdet, når Vestas lukker i Varde.
  Det var smede-tillidsmanden på Vestas, der torsdag morgen overbragte den triste nyhed til metalformanden i Varde.
  - Jeg har 107 medlemmer ansat på Vestas - og de får svært ved at nyt arbejde i samme branches. Siemens i Ølgod og Brande har de smede,som de skal bruge - og der er heller ikke mange muligheder i off shore-branchen i Esbjerg, som konjunkturen er lige nu, siger Hans Laursen til TV SYD.
  Ud over smede er der også ansat et stort antal specialarbejdere samt administrativt personale og ingeniørere - ialt omkring 350.
  Først på et pressemøde kl. 14 offentliggør Vestas detaljer om de 1300 fyringer i Danmark - men i Varde forlyder det, at det er hele den lokale Vestas-fabrik, der lukker.
  